Diari Oficial de la Generalitat Valenciana


Sumari del DOGV 6248, del 19-04-2010 (2010/3899)

Convocatòria de l'Assemblea General Ordinària.
----------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3899


Organisme emissor
:   Credit València Caja Rural, COOP Crèd. V.

Tipus de document
:   Convocatòria

Convocatòria de l'Assemblea General Ordinària. [2010/3899]  
El Consell Rector de Crèdit València Caixa Rural, Cooperativa de Crèdit Valenciana, de conformitat amb els seus estatuts, convoca els seus socis a l'Assemblea General Ordinària que tindrà lloc el dia 5 de maig pròxim, a les 16.30 hores, en primera convocatòria, i a les 17.00 hores del mateix dia en segona convocatòria, al domicili social de l' entitat, a València, carrer de Santa María Micaela, 6, amb el següent  
Ordre del dia  
1. Examen de la gestió social i aprovació, si pertoca, dels comptes anuals de l'exercici 2009.  
2. Acords sobre la distribució de resultats.  
3. Aprovació, si és el cas, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses del dit fons per a l'exercici en curs.  
4. Retribució de participacions socials.  
5. Acord sobre les noves aportacions obligatòries al capital social. Establiment, si és el cas, de les condicions de subscripció i desembós.  
6. Nomenament d'auditor extern.  
7. Sol·licitud d'autorització per a la integració en el Grup Cooperatiu Cajas Rurales del Mediterráneo, CRM, en qualitat d'entitat fundadora i del qual és entitat cap, la Caja Rural del Mediterráneo, Ruralcaja, S. Coop. de Crédito, i per la firma del contrat de socis de constitució del dit Grup Cooperatiu.  
8. Informació i aprovació, si és el cas, de la proposta de modificació dels estatuts socials, amb quatre articles de nova creació, articles 63, 64, 65 i 66, referint-se tots aquests al Grup Cooperatiu Cajas Rurales del Mediterráneo, CRM i a l'entitat cap; els actuals articles 63, 64 i 65 passen a ser els articles 67, 68 i 69. La renumeració dels articles preexistents 63, 64 i 65 amb els números 67, 68 i 69 no suposa cap alteració en la seua actual redacció.  
9. Autorització expressa al Consell Rector perquè, per si mateix, puga completar, adequar i esmenar el text estatutari aprovat, en la mesura necessària per a poder acomplir les indicacions o esmenar les objeccions que poguera formular al dit text l'organisme autoritzador de la modificació estatutària o dels registres competents amb vista a la seua autorització, qualificació i inscripció.  
10. Precs i preguntes.  
11. Decisió sobre l'aprovació de l'acta. Designació de socis a aquest efecte.   
València 24 de març de 2010.- El president del Consell Rector: Salvador Galduf Lapiedra.  
De conformitat amb el que estableixen els estatuts socials d'esta caixa rural i amb la legislació vigent, els comptes anuals, l'informe de gestió, el d'auditoria, el nou text que el Consell Rector pretèn sotmetre a aprovació de l'Assemblea i la memòria justificativa i resta de documents sobre els quals l'Assemblea haja de decidir, es troben a disposició del socis al domicili social de l'entitat, on podran ser examinats, de 09.00 hores a 14.00 hores, durant tots els dies hàbils següents a l'anunci de la present convocatòria i fins el dia de la celebració de l'Assemblea. Igualment, els socis tindran dret a rebre gratuïtament, amb la prèvia sol·licitud per escrit, una còpia dels mencionats documents.